Pozdrav!

Upute za Microsoft Teams!

Microsoft Teams možete koristiti na tri načina:

**1.**       **Instalacija na android mobitelu**

Na mobitelu odete u Google Trgovinu i skinete aplikaciju **Microsoft Teams** te instalirate.

Nakon što pokrenete aplikaciju, traži vas da se logirate.

Najprije unesete vašu carnet adresu tipa ivo.ivic@skole.hr, a nakon toga će vam se otvoriti Carnet stranica gdje se logirate sa vašim Carnet korisničkim računom, upišete korisničko ime i lozinku. Nakon logiranja, na dnu ekrana kliknite Timovi te bi trebali vidjeti grupu vašeg razreda u koji ste prijavljeni, za početak ako ste 5.razred u Netretiću, grupa će vam se zvati **Netretić  - 5. Razred.**

Odaberete svoj razred i onda bi trebali vidjeti sve predmete, a klikom na pojedini predmet možete vidjeti što se od vas očekuje i koji su vam zadaci.

**2.**       **Korištenje Microsoft Teams na tabletima**

Pronađite na tabletu aplikaciju Teams te nakon pokretanja upišite samo svoje korisničko ime tipa ivo.ivic@skole.hr

Nakon toga će vas prebaciti na novu stranicu gdje upisete ponovno svoje korisničko ime te lozinku.

Time ste logirani u Teams i odaberete na dnu ekrana **Timovi**da vidite u koje ste trenutno uključeni.

Odaberete svoj razred i onda bi trebali vidjeti sve predmete, a klikom na pojedini predmet možete vidjeti što se od vas očekuje i koji su vam zadaci.

**3.**       **Korištenje online verzije teamsa (ovaj način preporučam)**

Otvorite link[**https://office365.skole.hr/default/login**](https://office365.skole.hr/default/login)**te kliknete na AAI@EduHr Prijava**

Upišete svoje korisničke podatke te se otvori stranica na kojoj kliknete na lijevoj strani weba  **Odvedi me na Office365.**

Otvori se mali prozorčić koji vas pita želite li ostati prijavljeni , potvrdite Da.

Nakon toga vam se otvara glavna stranica. Kad se prijavljujete prvi put, otvara vam se opet mali prozorčić koji vam želi dobrodošlicu, a koji možete odmah maknuti.

Zatim imate nabrojane aplikacije redom One Drive, Word, Excel…… Uglavnom kliknite na **Teams** i to je to!

Sad bi trebali vidjeti vašu početnu grupu – vaš razred.

Odaberete svoj razred i onda bi trebali vidjeti sve predmete, a klikom na pojedini predmet možete vidjeti što se od vas očekuje i koji su vam zadaci.

**(Ako nemate sreće,   može vam se pojaviti poruka Vaša verzija preglednika nije podržana. U tom slučaju u izborniku preglednika odaberete klasičan prikaz ili ažurirajte preglednik ili izaberite neki drugi – Opera, Chrome)**

Sretno s prijavom!